El Tívoli obri les seues portes al Festival Comarcal de Bandes de Música de l’Horta Nord
2025-07-24

El Centre Cultural Tívoli de Burjassot obrirà les seues portes, divendres que ve 27 de febrer, a la celebració del Festival Comarcal de Bandes de Música de l’Horta Nord que, a partir de les 22:30 h, omplirà aquest espai municipal dels millors acords i de les interpretacions més cuidades de destacades peces musicals.

En aquesta ocasió el protagonisme de la nit serà per a l’Agrupació Musical Los Silos, formació burjassotera que, al costat de la Unió Musical de la Pobla de Farnals, seran les encarregades que les peces més treballades i de gran valor musical sonen en el Tívoli.

Ambdues formacions han preparat un cuidat programa amb el qual esperen que el públic assistent gaudisca i conega un poc més no solament les peces que s’interpretaran sinó la música de banda i el gran treball que realitzen els músics en cadascun dels seus assajos per a, posteriorment, oferir concerts com el del divendres a Burjassot.